Tobakksgiganten tapte mot staten

Den amerikanske tobakkprodusenten Philip Morris likte ikke statens forbud om synlig tobakk i butikkene. I dag ble det kjent at de tapte rettsaken mot staten.

BLIR SOM FØR: Staten vant saken mot Philip Morris, og dermed blir snus og tobakk stående skjult i butikkene. Vis mer byoutline Lise Åserud

Publisert: Oppdatert: 28. juni 2016 09:50 , Publisert: 14. september 2012 14:00

I 2010 gikk Philip Morris Norway AS tilsak mot statenved Helse- og omsorgsdepartementet.



Årsaken var forbudet mot å la både tobakksvarer og røykeutstyr stå synlig i butikker og utsalgssteder, som ble innført 1. januar 2010. Forbudet er en del av tobakkskadeloven.



I juni i år møttes partene i Oslo tingrett og fredag kom dommen som viser at saken gikk i statens favør.

Ifølge dommen vil fraværet av synlig tobakk i butikkene etter rettens mening forsterke effekten antitobakksreklame gir. I dommen heter det også at «(...) oppstillingsforbudet er nødvendig og at det ikke er andre alternativer, mindre inngripende tiltak, som kan gi tilsvarende resultater.»

LES OGSÅ: Philip Morris lader opp til kampen for synlig tobakk

Vil vurdere anke



Dommen ble naturligvis ikke godt mottatt hos Philip Morris.



- Vi er ikke fornøyd med kjennelsen fra Oslo tingrett, sier kommunikasjonssjef Nordan Helland til E24.



Saken fortsetter under bildet.



SKUFFET: Kommunikasjonssjef Nordan Helland og kommunikasjonssjef Anne Edwards i Philip Morris Vis mer byoutline Ida Hanstad

- Vi skal nå studere dommen grundig og vurdere mulighetene for en anke, legger han til.

Forberedt på seier



Helse- og omsorgsdepartementet sier til E24 at de hele veien har ment at de har en god sak.

- For det første er det et bredt flertall i Stortinget som i sin tid støttet dette forbudet. I tillegg er det veldokumentert at tobakk er et helseskadelig produkt, sier politisk rådgiver Tord Dale.

Han mener tobakksindustriens fokus på å la produktene stå synlig er at dette har en stor betydning for salget.



- Vi som folkevalgte har plikt til at flere, og spesielt unge, ikke begynner å røyke. Derfor er vi opptatt av at slike varer ikke skal stå sammen med melk og brød, sier Dale.



- I strid med loven

Philip Morris har blant annet argumentert med at de mener totalforbudet er i strid med EØS-avtalens regler om fri flyt av varer.

- Dette handler om retten til å vise lovlige varer i et lovlig marked, uttalte kommunikasjonsdirektør Nordan Helland like før den åtte dager lande rettsaken.

Han forklarte den gangen at forbudet i tillegg nærmest umuliggjør markedsføringen av nye produkter.



- Endrer ikke forbruket



E24 har tidligere skrevet at både Philip Morris og konkurrenten British American Tobacco mener synlighetsforbudet ikke har ført til nedgang i nordmenns forbruk av tobakksvarer.

LES OGSÅ: Tobakksgigantene: Skjuling av tobakk har ingen effekt

- Verken vi eller staten har et svar med to streker under, men våre undersøkelser viser at totalforbruket er det samme etter at forbudet ble innført, uttalte Helland til E24 i juni i år.

Han sier fredag at de fortsatt står ved de tidligere uttalelsene.



- Vi mener fortsatt at synlighetsforbudet ikke gir helsegevinster, og at det burde vært lov å vise frem lovlige varer i Norge, sier Helland.

Philip Morris er også dømt til å betale sakskostnader på nesten 1,4 millioner kroner til staten ved Helse- og omsorgsdepartementet.



Sjekk nøkkeltallene til selskapet på E24 Bedrift.



Det er partner Jan Magne Juuhl-Langseth i advokatfirmaet Schjødt som har ført saken for tobakkselskapet. Ketil Bøe Moen har vært statens advokat i saken.



LES OGSÅ:



Her kan du lese mer om E24 Philip Morris